Han var stortingsrepresentant for valgkretsen Hammerfest, Vardø og Vadsø 1892–94 og for Arendal og Grimstad 1904–06. I 1905 var han formann i spesialkomitéen som skulle forberede opprettelsen av et eget norsk konsulatvesen og kom dermed til å spille en fremtredende rolle under unionsoppløsningen. I april 1906 ble han utnevnt til norsk minister i St. Petersburg. Da bolsjevikene kom til makten i 1917 trådte han tilbake.